
DR 30.11.2011  

 
125 

Tuan Sim Tong Him [Kota Melaka]: Yang Berhormat Menteri.  

Datuk Seri Chor Chee Heung: Maka kita kenalah cari satu kaedah di mana 
semua dapat persetujui.  

Tuan Sim Tong Him [Kota Melaka]: Yang Berhormat Menteri. 

Datuk Seri Chor Chee Heung: Yang Berhormat, saya ingat saya tidak boleh 
habis.  You tahu tidak sekurang-kurangnya 40 muka surat lagi ini.  

Tuan Sim Tong Him [Kota Melaka]: Tentang insurans yang tadi dikatakan.  
Saya bangkitkan itu ialah insurans skim untuk cover the cost of the pembinaan oleh 
pemaju dan bukannya pembeli iaitu jika menghadapi masalah atau terbengkalai, ia 
akan di cover oleh insurance scheme itu.  

Datuk Seri Chor Chee Heung: Yang Berhormat kena cari sebuah syarikat 
yang mempunyai kemudahan seumpama inilah. Saya pun tidak pasti sama ada, ada 
mana-mana syarikat insurans yang ada menjual polisi seumpama ini kepada pemaju. 
Kalau ada lagi best.  

Datuk Bung Moktar bin Radin [Kinabatangan]: Tuan Yang di-Pertua.  

Datuk Seri Chor Chee Heung:  Walau bagaimanapun, biar kita... 

Datuk Bung Moktar bin Radin [Kinabatangan]: Boleh saya ingin 
mencadangkan?  Memandangkan jawapan masih 40 muka surat, kalau boleh jawablah 
secara bertulis, Yang Berhormat Menteri. Terlampau lama sangat saya rasa.  

Datuk Seri Chor Chee Heung: Saya jalankan dengan cepat sedikit.  
Pertanyaan mengenai sama ada..., sebab Akta Ibu ini termasuk dengan pindaan hanya 
diguna pakai kepada kediaman dan rumah-rumah kedai dan komersial memang tidak. 
Sebab apa tidak? Sebab akta yang kita bahaskan sekarang memang untuk kediaman 
sahaja. Akan tetapi kalau ada pemajuan perumahan bercampuran iaitu termasuk 
dengan rumah kedai, termasuk dengan apartmen, kediaman, ini masih di bawah 
kawalan akta ini.  Yang Berhormat Lembah Pantai bertanya mengenai pelikuidasi yang 
masih mengenakan bayaran 2 peratus sebagai kos pentadbiran dalam mendapatkan 
hak milik pembeli kepada pihak pembeli. Jabatan Insolvensi Malaysia dapat mengesan 
kes pelikuidasi Dr. Lee Cheng Chai yang dikatakan mengenakan bayaran 2 peratus 
daripada pihak pembeli. Jabatan Insolvensi Malaysia telah pun membawa kes ini ke 
mahkamah dan perbicaraan kes telah diadakan pada 27 Julai 2010. Mahkamah telah 
pun menolak permohonan Jabatan Insolvensi untuk memeriksa Dr. Lee Cheng Chai di 
bawah seksyen 229(2), Akta Syarikat.  

Walau bagaimanapun, Jabatan Insolvensi Malaysia telah memfailkan rayuan 
pada 26 Ogos 2010 dan perbicaraan pada 24 April 2011. Mahkamah membenarkan 
Jabatan Insolvensi Malaysia untuk membuat pemeriksaan ke atas Dr. Lee Cheng Chai.  
Kes ini saya tidak mempunyai maklumat yang lebih terperinci. Walau bagaimanapun, 
saya boleh memberikan kepada Yang Berhormat pada hari yang lain.   

Yang Berhormat Batu Gajah bertanya mengenai Taman Pinggir Risah Hijau di 
Perak. Untuk makluman Dewan yang mulia ini, projek ini telah diisytiharkan 
terbengkalai pada 31 Disember 2000, projek dimajukan oleh Syarikat McPie Resources 
Sdn. Bhd. dan telah digulung pada 24 Ogos 2000. Kerajaan Negeri Perak bersama 
Jabatan Insolvensi Malaysia Cawangan Perak telah pun memaklumkan bahawa tapak 
projek tidak sesuai untuk dipulihkan kerana keadaan tapak berbukit bukau. Kerajaan 
negeri sedang berusaha mencari tapak baru untuk projek ini. Jangan bimbang, Yang 
Berhormat Batu Gajah. Kerajaan Negeri Perak sedang berusaha untuk membantu 
pembeli-pembeli di situ.  

Yang Berhormat Kota Raja bertanya mengenai 30 peratus bumiputera. Bila 
kita sentuh tentang isu kuota bumiputera 30 peratus ataupun beberapa peratus, ini 
adalah di bawah kuasa kerajaan negeri. Kerajaan negeri dan bukan Kerajaan 
Persekutuan. Jika ada sebarang aduan, aduan boleh ditujukan kepada kerajaan negeri 
masing-masing. Mengenai isu penjaja tidak ada tempat, kementerian akan menggalak. 
Kita akan bantu supaya lebih banyak pusat penjaja dibina di tempat-tempat di bawah 
pentadbiran PBT. Dari segi CSR juga yang dicadangkan oleh Yang Berhormat Kota 
Raja, rumah mampu milik hanya dibina di kawasan luar kota-kota besar sebab di kota-
kota besar seperti di Lembah Klang, tanah yang begitu mahal.  



125. Tuan Sim Tong Him [Kota Melaka]: Yang Berhormat Menteri. Datuk Seri Chor Chee Heung: Maka kita kenalah cari satu kaedah di mana semua dapat persetujui. Tuan Sim Tong Him [Kota Melaka]: Yang Berhormat Menteri. Datuk Seri Chor Chee Heung: Yang Berhormat, saya ingat saya tidak boleh habis. You tahu tidak sekurang-kurangnya 40 muka surat lagi ini. Tuan Sim Tong Him [Kota Melaka]: Tentang insurans yang tadi dikatakan. Saya bangkitkan itu ialah insurans skim untuk cover the cost of the pembinaan oleh pemaju dan bukannya pembeli iaitu jika menghadapi masalah atau terbengkalai, ia akan di cover oleh insurance scheme itu. Datuk Seri Chor Chee Heung: Yang Berhormat kena cari sebuah syarikat yang mempunyai kemudahan seumpama inilah. Saya pun tidak pasti sama ada, ada mana-mana syarikat insurans yang ada menjual polisi seumpama ini kepada pemaju. Kalau ada lagi best. Datuk Bung Moktar bin Radin [Kinabatangan]: Tuan Yang di-Pertua. Datuk Seri Chor Chee Heung: Walau bagaimanapun, biar kita... Datuk Bung Moktar bin Radin [Kinabatangan]: Boleh saya ingin mencadangkan? Memandangkan jawapan masih 40 muka surat, kalau boleh jawablah secara bertulis, Yang Berhormat Menteri. Terlampau lama sangat saya rasa. Datuk Seri Chor Chee Heung: Saya jalankan dengan cepat sedikit. Pertanyaan mengenai sama ada..., sebab Akta Ibu ini termasuk dengan pindaan hanya diguna pakai kepada kediaman dan rumah-rumah kedai dan komersial memang tidak. Sebab apa tidak? Sebab akta yang kita bahaskan sekarang memang untuk kediaman sahaja. Akan tetapi kalau ada pemajuan perumahan bercampuran iaitu termasuk dengan rumah kedai, termasuk dengan apartmen, kediaman, ini masih di bawah kawalan akta ini. Yang Berhormat Lembah Pantai bertanya mengenai pelikuidasi yang masih mengenakan bayaran 2 peratus sebagai kos pentadbiran dalam mendapatkan hak milik pembeli kepada pihak pembeli. Jabatan Insolvensi Malaysia dapat mengesan kes pelikuidasi Dr. Lee Cheng Chai yang dikatakan mengenakan bayaran 2 peratus daripada pihak pembeli. Jabatan Insolvensi Malaysia telah pun membawa kes ini ke mahkamah dan perbicaraan kes telah diadakan pada 27 Julai 2010. Mahkamah telah pun menolak permohonan Jabatan Insolvensi untuk memeriksa Dr. Lee Cheng Chai di bawah seksyen 229(2), Akta Syarikat. Walau bagaimanapun, Jabatan Insolvensi Malaysia telah memfailkan rayuan pada 26 Ogos 2010 dan perbicaraan pada 24 April 2011. Mahkamah membenarkan Jabatan Insolvensi Malaysia untuk membuat pemeriksaan ke atas Dr. Lee Cheng Chai. Kes ini saya tidak mempunyai maklumat yang lebih terperinci. Walau bagaimanapun, saya boleh memberikan kepada Yang Berhormat pada hari yang lain. Yang Berhormat Batu Gajah bertanya mengenai Taman Pinggir Risah Hijau di Perak. Untuk makluman Dewan yang mulia ini, projek ini telah diisytiharkan terbengkalai pada 31 Disember 2000, projek dimajukan oleh Syarikat McPie Resources Sdn. Bhd. dan telah digulung pada 24 Ogos 2000. Kerajaan Negeri Perak bersama Jabatan Insolvensi Malaysia Cawangan Perak telah pun memaklumkan bahawa tapak projek tidak sesuai untuk dipulihkan kerana keadaan tapak berbukit bukau. Kerajaan negeri sedang berusaha mencari tapak baru untuk projek ini. Jangan bimbang, Yang Berhormat Batu Gajah. Kerajaan Negeri Perak sedang berusaha untuk membantu pembeli-pembeli di situ. Yang Berhormat Kota Raja bertanya mengenai 30 peratus bumiputera. Bila kita sentuh tentang isu kuota bumiputera 30 peratus ataupun beberapa peratus, ini adalah di bawah kuasa kerajaan negeri. Kerajaan negeri dan bukan Kerajaan Persekutuan. Jika ada sebarang aduan, aduan boleh ditujukan kepada kerajaan negeri masing-masing. Mengenai isu penjaja tidak ada tempat, kementerian akan menggalak. Kita akan bantu supaya lebih banyak pusat penjaja dibina di tempat-tempat di bawah pentadbiran PBT. Dari segi CSR juga yang dicadangkan oleh Yang Berhormat Kota Raja, rumah mampu milik hanya dibina di kawasan luar kota-kota besar sebab di kota- kota besar seperti di Lembah Klang, tanah yang begitu mahal.